
ประกาศเทศบาลตำบลทอนหงส์
เรื่อง   เผยแพร่รายงานการประชุมสภาเทศบาลตำบลทอนหงส์

สมัยสามัญ  สมัยที่ ๑  ประจำปี  พ.ศ.๒๕๕๖
................................................


ตามที่เทศบาลตำบลทอนหงส์   ได้เรียกประชุมสภาเทศบาล  สมัยสามัญ  สมัยที่ ๑  ประจำปี  พ.ศ.๒๕๕๖  เมื่อวันที่  ๑๗  กันยายน  ๒๕๕๖  และสภาเทศบาลได้มีมติรับรองรายงานการประชุมดังกล่าวแล้ว   
เมื่อวันที่  ๒๕  ตุลาคม  ๒๕๕๖  (สมัยสามัญ  สมัยที่ ๒  ประจำปี  พ.ศ.๒๕๕๖)


เทศบาลตำบลทอนหงส์  จึงขอประกาศเผยแพร่รายงานการประชุมสภาเทศบาลตำบลทอนหงส์  สมัยสามัญ  สมัยที่ ๑  ประจำปี  พ.ศ.๒๕๕๖  เพื่อเปิดเผยให้ประชาชนได้ทราบทั่วกัน



ประกาศ  ณ  วันที่  ๒๕  ตุลาคม  พ.ศ.๒๕๕๖





   สมิง  รักขพันธ์
(นายสมิง  รักขพันธ์)
ประธานสภาเทศบาลตำบลทอนหงส์
- สำเนา -

รายงานการประชุมสภาเทศบาลตำบลทอนหงส์  

สมัยสามัญ  สมัยที่ ๑  ประจำปี  พ.ศ.๒๕๕๖

เมื่อวันที่  ๑๗  กันยายน  ๒๕๕๖  เวลา  ๑๐.๐๐ น.

ณ  ห้องประชุมสภาเทศบาลตำบลทอนหงส์
……………………………… 

  ผู้มาประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	๑.

๒.

๓.

๔.

๕.

๖.

๗.

๘.

๙.

๑๐.

๑๑.

๑๒.
	นายสมิง           รักขพันธ์
นายสมแสง       บุญคล่อง
นายสุวิทย์        ไตรเมศ
นายสยาม        นิลพัฒน์
จ.ส.อ.สมพงษ์    อิวิโส
นายภิรมย์        สูญกรรมรัตน์
นางสมบุญ       เดชทัพ
นางสาวปัญจรัศม์  เดชสุข
นายชัยรัตน์       เกิดสมบัติ
นายปรีชา         ยิ่งประสิทธิ์
นายทัตพงศ์       ช้างกลาง
นายอรุณ          เกิดสมบัติ

	ประธานสภาเทศบาล
รองประธานสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
เลขานุการสภาเทศบาล
	สมิง          รักขพันธ์
สมแสง       บุญคล่อง
สุวิทย์        ไตรเมศ
สยาม        นิลพัฒน์
สมพงษ์      อิวิโส
ภิรมย์        สูญกรรมรัตน์
สมบุญ       เดชทัพ
ปัญจรัศม์    เดชสุข
ชัยรัตน์       เกิดสมบัติ
ปรีชา         ยิ่งประสิทธิ์
ทัตพงศ์       ช้างกลาง
อรุณ          เกิดสมบัติ
	


  ผู้เข้าร่วมประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	๑.

๒.

๓.

๔.

๕.

๖.

๗.

๘.

๙.

๑๐.
	นายอมร         แคล้วภัย   
นายวิโรจน์      เยี้ยนชลคำ
นายกมล         บุญงาม 
นายอรัญ         ศรีวิจิตต์

นายจรูญ         ไตรเมศ   
นายอนุชา        ธรรมชาติ
นางดาราณี       สิทธิพงศ์
นางตะวัน         จิตร์เพ็ชร์

นางสาวกาญดา   โกศัย
นางปิยะมาศ      แคล้วภัย
	นายกเทศมนตรี
รองนายกเทศมนตรี
รองนายกเทศมนตรี
ที่ปรึกษานายกเทศมนตรี

เลขานุการนายกเทศมนตรี

ปลัดเทศบาล
รองปลัดเทศบาล
หัวหน้าสำนักปลัด
เจ้าหน้าที่บริหารงานทั่วไป
เจ้าหน้าที่วิเคราะห์นโยบายและแผน
	อมร          แคล้วภัย   
วิโรจน์        เยี้ยนชลคำ
กมล          บุญงาม 
อรัญ         ศรีวิจิตต์
จรูญ          ไตรเมศ   
อนุชา         ธรรมชาติ
ดาราณี       สิทธิพงศ์
ตะวัน         จิตร์เพ็ชร์

กาญดา       โกศัย
ปิยะมาศ     แคล้วภัย
	


                       /  เริ่มประชุมเวลา……

เริ่มประชุม  เวลา  ๑๐.๐๐ น.



เมื่อสมาชิกสภาเทศบาลตำบลทอนหงส์   ได้เข้าประจำที่นั่งครบองค์ประชุมแล้ว
เลขานุการสภาเทศบาล  กล่าวเรียนเชิญประธานสภาเทศบาลจุดธูปเทียนบูชาพระรัตนตรัย   และได้อ่านประกาศเรียกประชุมสภาเทศบาล
นายอรุณ  เกิดสมบัติ
    -
กราบเรียน  ท่านประธานสภา  และสมาชิกผู้ทรงเกียรติทุกท่าน
เลขานุการสภาเทศบาล
กระผมขออนุญาตอ่านประกาศเรียกประชุมสภาเทศบาล  ดังนี้  

ประกาศเทศบาลตำบลทอนหงส์
เรื่อง   เรียกประชุมสภาเทศบาลตำบลทอนหงส์
สมัยสามัญ  สมัยที่ ๑  ประจำปี  พ.ศ.๒๕๕๖
............................................


ตามที่เทศบาลตำบลทอนหงส์   ได้กำหนดสมัยประชุม   สมัยสามัญ  สมัยที่ ๑  ประจำปี  พ.ศ.๒๕๕๖  ในคราวการประชุมสภาเทศบาลตำบลทอนหงส์  ครั้งแรก  (ในการประชุมเมื่อวันที่  ๑๐  กันยายน  ๒๕๕๖)  ซึ่งมีกำหนด  ๑๕  วัน  โดยเริ่มตั้งแต่วันที่  ๑๔  กันยายน  ๒๕๕๖  เป็นต้นไป


อาศัยอำนาจตามความในมาตรา  ๒๕  แห่งพระราชบัญญัติเทศบาล  พ.ศ.๒๔๙๖  จึงประกาศเรียกประชุมสภาเทศบาลตำบลทอนหงส์  สมัยสามัญ  สมัยที่ ๑  ประจำปี  พ.ศ.๒๕๕๖   ซึ่งมีกำหนด  ๑๕  วัน  โดยเริ่มตั้งแต่วันที่  ๑๔  กันยายน  ๒๕๕๖  เป็นต้นไป


ประกาศ  ณ  วันที่  ๑๐  กันยายน  พ.ศ.๒๕๕๖

สมิง  รักขพันธ์

(นายสมิง  รักขพันธ์)
ประธานสภาเทศบาลตำบลทอนหงส์

/ นายอรุณ...........
นายอรุณ  เกิดสมบัติ
  -
ลำดับต่อไปเป็นระเบียบวาระการประชุมสภาเทศบาลตำบลทอนหงส์
น
เลขานุการสภาเทศบาล
 สมัยสามัญ   สมัยที่  ๑  ประจำปี  พ.ศ.๒๕๕๖   ขอเชิญท่านประธานสภาเทศบาลได้  
                                ดำเนินการประชุมให้เป็นไปตามระเบียบวาระ  ขอเรียนเชิญครับ
ระเบียบวาระที่  ๑    
เรื่อง 
ประธานแจ้งให้ที่ประชุมทราบ  
นายสมิง  รักขพันธ์


-   ไม่มี   -

ประธานสภาเทศบาล

ระเบียบวาระที่  ๒
เรื่อง
รับรองรายงานการประชุมครั้งที่แล้ว
นายสมิง  รักขพันธ์


-   ไม่มี   -
ประธานสภาเทศบาล

ระเบียบวาระที่  ๓
เรื่อง
การแถลงนโยบายของนายกเทศมนตรี
นายสมิง  รักขพันธ์
-          สำหรับวันนี้เป็นการประชุมเพื่อให้นายกเทศมนตรีได้แถลงนโยบายต่อประธานสภาเทศบาล
สภาเทศบาลโดยไม่มีการลงมติ
· ตามพระราชบัญญัติเทศบาล  พ.ศ. ๒๔๙๖  (แก้ไขเพิ่มเติมถึง  (ฉบับที่ ๑๓)  
พ.ศ.๒๕๕๒) มาตรา  ๔๘  ทศ  วรรคแรก  กำหนดไว้ว่า  “ก่อนนายกเทศมนตรีเข้ารับ หน้าที่ให้ประธานสภาเทศบาลเรียกประชุมสภาเทศบาล   เพื่อให้นายกเทศมนตรีแถลงนโยบายต่อสภาเทศบาลโดยไม่มีการลงมติ  ทั้งนี้ภายในสามสิบวันนับแต่
วันประกาศผลการเลือกตั้งนายกเทศมนตรี”

· จึงขอเชิญ  นายอมร  แคล้วภัย  นายกเทศมนตรีแถลงนโยบายต่อสภาครับ
นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี

กระผม  นายอมร  แคล้วภัย  นายกเทศมนตรีตำบลทอนหงส์
ขอแถลงนโยบายต่อที่ประชุมสภา  ดังนี้

คำแถลงนโยบาย
ของ  นายกเทศมนตรีตำบลทอนหงส์
ของนายอมร  แคล้วภัย                                                                                                                           แถลงต่อ  สภาเทศบาลตำบลทอนหงส์                                                                                                 ​​วันที่  ๑๗  เดือน กันยายน  พ.ศ.๒๕๕๖
ณ ห้องประชุมสภาเทศบาลตำบลทอนหงส์


เรียน  ประธานสภาเทศบาลตำบลทอนหงส์ที่เคารพ 



ตามที่ได้มีการเลือกตั้งนายกเทศมนตรีตำบลทอนหงส์  เมื่อวันที่  ๓  สิงหาคม  พ.ศ.๒๕๕๖
กระผมนายอมร  แคล้วภัย  ได้รับความไว้วางใจจากประชาชนในเขตเทศบาลตำบลทอนหงส์  เลือกตั้งให้
เข้ามาดำรงตำแหน่ง  นายกเทศมนตรี   ซึ่งคณะกรรมการการเลือกตั้งได้ประกาศรับรองผลการเลือกตั้ง  
เมื่อวันที่  ๒๘  สิงหาคม  พ.ศ.๒๕๕๖  นั้น
/ เพื่อให้การบริหาร..........


เพื่อให้การบริหารงานเทศบาลตำบลทอนหงส์  เป็นไปตามบทบัญญัติในมาตรา  ๔๘  ทศ  
แห่งพระราชบัญญัติเทศบาล  พ.ศ.๒๕๔๙  และแก้ไขเพิ่มเติมจนถึง  (ฉบับที่ ๑๒)  พ.ศ.๒๕๔๖  ความว่า  
“ก่อนนายกเทศมนตรีเข้ามารับหน้าที่ให้ประธานสภาเทศบาลเรียกประชุมสภาเทศบาลเพื่อให้นายกเทศมนตรีแถลงนโยบายต่อสภาเทศบาล  โดยไม่มีการลงมติ  ทั้งนี้ภายในสามสิบวันนับแต่วันประกาศผลการเลือกตั้งนายกเทศมนตรี”   และใน   วรรคสามของมาตราเดียวกันนี้ได้ระบุไว้ว่า  การประชุมเพื่อแถลงนโยบายของนายกเทศมนตรีให้กระทำโดยเปิดเผย  โดยนายกเทศมนตรีต้องจัดทำนโยบายเป็นลายลักษณ์อักษรแจกให้สมาชิกสภาทุกคนที่มาประชุมด้วย  ซึ่งกระผมก็ได้จัดเตรียมเอกสารดังกล่าวมอบให้กับเลขานุการสภาเพื่อแนบเป็นเอกสารประกอบการประชุมในครั้งนี้ไว้ด้วยแล้ว
บัดนี้  กระผมในฐานะนายกเทศมนตรีตำบลทอนหงส์  ได้กำหนดนโยบายการบริหารเทศบาล
ตำบลทอนหงส์  โดยยึดมั่นต่อการปกครองในระบอบประชาธิปไตย  ยึดประชาชนเป็นหลักสำคัญภายใต้ความจงรักภักดีต่อชาติ  ศาสนา  พระมหากษัตริย์  โดยดำเนินการตามอำนาจหน้าที่ตามพระราชบัญญัติเทศบาล  และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น  ตลอดจนกฎหมายอื่นที่เกี่ยวข้อง  รวมตลอดถึงการแก้ปัญหาความเดือดร้อนและตอบสนองความต้องการของประชาชน  เพื่อพัฒนาท้องถิ่นให้เจริญก้าวหน้า  ให้ประชาชนมีคุณภาพชีวิตที่ดีขึ้น  และนำมาซึ่งประโยชน์สุขของพี่น้องประชาชนในเขตเทศบาลตำบลทอนหงส์


กระผม  จึงขอแถลงนโยบายการบริหารและการพัฒนาเทศบาลตำบลทอนหงส์  ต่อสภาเทศบาลตำบลทอนหงส์อันทรงเกียรติแห่งนี้  โดยกำหนดนโยบายการบริหารงานของเทศบาลตำบลทอนหงส์  
ไว้ดังนี้

๑. นโยบายด้านโครงสร้างพื้นฐาน 

๑.๑  ส่งเสริมสนับสนุนโครงสร้างพื้นฐานเพื่อนำไปสู่ความเจริญในด้านวัตถุและความสะดวกแก่ประชาชนในท้องถิ่นอย่างทั่วถึง


๑.๒  สนับสนุนโครงสร้างพื้นฐานเพื่อการเกษตรให้ทั่วถึงและเพียงพอแก่ความต้องการของชุมชน

๑.๓  ตรวจสอบ สอบถาม ความต้องการของชุมชนในส่วนที่บกพร่องด้านโครงสร้างพื้นฐาน

๑.๔  ส่งเสริมให้มีการใช้ผังเมืองเป็นกรอบและแนวทางในการพัฒนาด้านสภาพเศรษฐกิจและสังคม
๒.  นโยบายด้านการพัฒนาเศรษฐกิจและสังคม

๒.๑  ส่งเสริมและสนับสนุนโครงการฟื้นฟูกลุ่มอาชีพและการเกษตรเพื่อการอยู่ดี กินดี ของชุมชน

๒.๒  ส่งเสริมและสนับสนุนการสงเคราะห์เบี้ยยังชีพผู้สูงอายุ  ผู้ด้อยโอกาสและผู้พิการ


๒.๓  ส่งเสริมและสนับสนุนการพัฒนาจริยธรรมและคุณธรรมของเยาวชน  และประชาชนในท้องถิ่นอย่างทั่วถึง

๒.๔  ส่งเสริมและสนับสนุนประเพณีและวัฒนธรรมท้องถิ่น ตลอดจนการแข่งขันกรีฑาและกีฬาระดับท้องถิ่น อำเภอ จังหวัด

๒.๕  ส่งเสริมการศึกษาทุกระดับการศึกษาเพื่อพัฒนาเยาวชน  โดยเฉพาะการศึกษาในระดับปฐมวัย    ซึ่งเป็นการปูพื้นฐานการศึกษาในระดับที่สูงขึ้น

๒.๖  ส่งเสริมการท่องเที่ยวเพื่อฟื้นฟูเศรษฐกิจของชุมชนและท้องถิ่น

๒.๗  ป้องกันและบำบัด  ปัญหายาเสพติดในชุมชนต่าง ๆ 
/ ๓. นโยบาย............
๓.  นโยบายด้านการเมือง  การบริหารจัดการองค์กร

๓.๑  ส่งเสริมและสนับสนุนการปกครองระบอบประชาธิปไตยอันมีพระมหากษัตริย์ทรงเป็นประมุข

๓.๒  ปรับปรุงระบบบริหารราชการ  อำนวยความสะดวกแก่ประชาชนให้มีประสิทธิภาพมากขึ้น

๓.๓  ปรับปรุงระบบข้อมูลสารสนเทศ  ระบบจัดซื้อจัดจ้างให้มีความโปร่งใสสามารถตรวจสอบได้
๔.  นโยบายด้านสิ่งแวดล้อม ทรัพยากรธรรมชาติ

๔.๑  ส่งเสริมการบริหารจัดการเรื่องขยะมูลฝอย

๔.๒  สร้างจิตสำนึกในการดูแลรักษาสิ่งแวดล้อม  โดยเน้นกระบวนการมีส่วนร่วมของชุมชน

๔.๓  ส่งเสริมและสนับสนุนให้มีสวนหย่อมและสถานที่พักผ่อนหย่อนใจ

๔.๔  ส่งเสริมและสนับสนุนการปรับปรุงภูมิทัศน์ของท้องถิ่น


๔.๕  ส่งเสริมและสนับสนุนการพัฒนาแหล่งน้ำให้สะอาดและใช้บริโภคได้ตลอดทั้งปี

ท่านประธานสภาเทศบาลตำบลทอนหงส์  ที่เคารพ


นโยบายที่กระผมได้แถลงต่อสภาเทศบาลตำบลทอนหงส์ไปแล้วนั้น  ได้ตั้งอยู่บนพื้นฐานเพื่อประโยชน์สุขของประชาชนชาวเทศบาลตำบลทอนหงส์  โดยวิธีการบริหารกิจการบ้านเมืองและสังคมที่ดี  และคำนึงถึงการมีส่วนร่วมของประชาชน  ในการจัดทำแผนพัฒนาเทศบาลตำบลทอนหงส์  การจัดทำงบประมาณ  การจัดซื้อ  จัดจ้าง  การตรวจสอบ  การประเมินผลการปฏิบัติงาน  และการเปิดเผยข้อมูลข่าวสาร  ตามที่กฏหมายกำหนดทุกประการ
ท่านประธานสภาเทศบาลและสมาชิกสภาเทศบาล ที่เคารพทุกท่าน


การบริหารงานตามนโยบายที่กระผมได้แถลงมาดังกล่าวจะสำเร็จไม่ได้  หากไม่ได้รับความร่วมมือ  ร่วมใจจากพี่น้องประชาชนชาวเทศบาลทอนหงส์  และโดยเฉพาะอย่างยิ่ง  จากฝ่ายนิติบัญญัติ  คือ  สมาชิกสภาเทศบาลตำบลทอนหงส์ทุกท่าน  ที่มาประชุมพร้อมกัน  ณ  ที่นี้  ซึ่งท่านทั้งหลายได้รับฉันทานุมัติจากพี่น้องประชาชนแต่ละเขตเลือกตั้งให้เข้ามาเป็นตัวแทนเพื่อออกกฎหมาย  และผลักดันงบประมาณ  เพื่อใช้ในการพัฒนาท้องถิ่นของเรา
ในโอกาสนี้  กระผมต้องขอขอบคุณ  ท่านประธานสภาเทศบาลตำบลทอนหงส์  และสมาชิก
สภาเทศบาลตำบลทอนหงส์  ทุกท่าน  ที่ได้กรุณาให้โอกาสกระผมได้แถลงนโยบายก่อนที่จะเข้าปฏิบัติหน้าที่อย่างเป็นทางการ  กระผมหวังเป็นอย่างยิ่งว่าการปฏิบัติหน้าที่ในฐานะหัวหน้าฝ่ายบริหารของกระผมจะได้รับการสนับสนุนและร่วมมือร่วมใจจากทุกท่านเป็นอย่างดี เพื่อประโยชน์สุขของพี่น้องประชาชน  และพัฒนาเทศบาลตำบลทอนหงส์ให้มีความเจริญก้าวหน้าอย่างยั่งยืน  ต่อไป
ขอบคุณครับ
อมร   แคล้วภัย

 (นายอมร   แคล้วภัย)
นายกเทศมนตรีตำบลทอนหงส์
/ นายสมิง..............
นายสมิง  รักขพันธ์
-
ท่านนายกเทศมนตรี  ได้แถลงนโยบายต่อสภาเทศบาล เสร็จลงแล้วครับ
ประธานสภาเทศบาล
-
สมาชิกท่านใดประสงค์จะสอบถามหรือแสดงความคิดเห็น  หรืออภิปรายเพิ่มเติมหรือไม่  ขอเชิญครับ……
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
ดิฉัน  นางสมบุญ  เดชทัพ  สมาชิกสภาเทศบาลตำบลทอนหงส์

ก่อนอื่น ดิฉันขอแสดงความยินดีกับคณะผู้บริหารที่ได้เข้ามาทำงานร่วมกันอีกครั้งหนึ่ง

จากที่ฝ่ายบริหารได้แถลงนโยบายเมื่อกี้  และวันนี้บังเอิญดิฉันได้นำคำแถลงนโยบายเมื่อสี่ปีที่แล้วมาด้วย  จะเห็นว่ามีนโยบายอยู่หลายข้อที่เหมือนกับสี่ปีที่แล้ว  ซึ่ง     การทำงานของฝ่ายบริหารและฝ่ายสภาหรือฝ่ายนิติบัญญัติ  โดยมากแล้วเมื่อฝ่ายบริหารของบประมาณด้านต่าง ๆ   มาฝ่ายนิติบัญญัติไม่เคยตัดออกเพราะอยากให้ฝ่ายบริหารทำงานด้วยความคล่องตัว  และในสี่ปีที่เราจะทำงานร่วมกันต่อไป  ขอให้ฝ่ายบริหารช่วยทำงานให้มีความรวดเร็วและมีประสิทธิภาพให้มากยิ่งขึ้น  ซึ่งฝ่ายนิติบัญญัติของเราถึงแม้ว่าจะไม่ได้มาจากทีมเดียวกัน  แต่ความตั้งใจที่จะพัฒนาท้องถิ่นของเราต่างมีเป้าหมายเดียวกันเพื่อพี่น้องประชาชนในเขตเทศบาลตำบลทอนหงส์ของเรา  ในส่วนตัวแล้วดิฉันซึ่งเป็นสมาชิกสภาเทศบาลที่พี่น้องได้ให้ความไว้วางใจเลือกเข้ามา  จึงขอหารือท่านประธานสภาถึงฝ่ายบริหารว่าให้ช่วยพัฒนาเทศบาลของเราโดยมองให้รอบทั้ง  ๓๖๐  องศา  ซึ่งไม่อยากให้ไปกระจุกอยู่  ณ  ที่ใดที่หนึ่ง  และขอฝากสมาชิกทุกท่านว่าถ้ามีอะไรที่หารือนอกรอบกรุณาแจ้งสมาชิกทั้ง  ๑๒  ท่าน  พยายามประสานเพื่อเราจะได้รับรู้ว่าเราจะทำอะไรกันบ้าง  ที่ไหน  เมื่อไร  ขอบคุณค่ะ
นายสมิง  รักขพันธ์
-
สมาชิกท่านใดประสงค์จะสอบถาม  หรือแสดงความคิดเห็น  หรืออภิปราย
ประธานสภาเทศบาล
เพิ่มเติมอีกหรือไม่  ขอเชิญครับ……



-
หากไม่มีท่านใด  ประสงค์จะสอบถามแสดงความคิดเห็นอภิปรายแล้ว 



กระผมจะดำเนินการประชุมในวาระต่อไป
ระเบียบวาระที่  ๔
เรื่อง
ญัตติอื่น  ๆ  
นายสมิง  รักขพันธ์
-
สมาชิกท่านใดประสงค์จะอภิปรายหรือแสดงความคิดเห็น  เสนอแนะ
ประธานสภาเทศบาล
เรื่องใดบ้าง  ขอเชิญครับ.....
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
ดิฉัน  นางสมบุญ  เดชทัพ  สมาชิกสภาเทศบาลตำบลทอนหงส์

ก่อนเข้าประชุมสภาได้มีประชาชนในเขตเทศบาลตำบลทอนหงส์ได้สอบถามเรื่องโครงการไฟฟ้า  ถนนสายนาพานทอง  ซอย ๑  ว่าตอนนี้ดำเนินการไปถึงไหนแล้ว  ดิฉันได้ตอบไปว่าวันนี้มีการประชุมสภาเทศบาลจะติดตามให้  ขอบคุณค่ะ
/ นายอมร............
นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี
กระผม  นายอมร  แคล้วภัย  นายกเทศมนตรีตำบลทอนหงส์

สำหรับเรื่องโครงการไฟฟ้าจำหน่าย ตอนนี้ต้องสอบถามเจ้าหน้าที่ว่าได้ดำเนินการส่งเงินอุดหนุนไปให้การไฟฟ้าแล้วหรือยัง  เรื่องไฟฟ้าสาธารณะหรือไฟฟ้าจำหน่าย ทางเทศบาลไม่ได้ดำเนินการเองแต่เป็นเรื่องของไฟฟ้าจังหวัด  เราต้องขออนุมัติต่อสภาเพื่ออุดหนุนให้ไฟฟ้าจังหวัดดำเนินการ  ขอขอบคุณ  คุณสมบุญ เดชทัพ  ที่ได้สอบถามมาเพราะเป็นความเดือดร้อนของพี่น้องประชาชน   ทางฝ่ายบริหารขอขอบคุณ ทุกท่านที่ได้ร่วมมือร่วมใจกันทำงานและนำปัญหาต่างๆ  ของพี่น้องประชาชนมาร่วมกันคิดร่วมกันทำเพื่อให้ท้องถิ่นของเรามีการพัฒนาที่ยั่งยืนดีขึ้น
นายสยาม  นิลพัฒน์
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายสยาม  นิลพัฒน์  สมาชิกสภาเทศบาลตำบลทอนหงส์

ชาวบ้านซอยช่างศิลป์แถว ๆ บ้าน  นายฉัตรชัย กาญจนรักษ์  แจ้งมาว่าลำโพงเสียงตามสายไม่ดังขอฝากให้แจ้งเจ้าหน้าที่ไปดูด้วย  ขอบคุณครับ
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
ดิฉัน  นางสมบุญ  เดชทัพ  สมาชิกสภาเทศบาลตำบลทอนหงส์
สืบเนื่องจากที่คุณสยาม  นิลพัฒน์  ได้เสนอเรื่องเสียงตามสาย  ดิฉันขอสนับสนุนและขอหารือท่านประธานว่าเราสามารถที่จะติดตั้งเสียงตามสายเพิ่มเติมได้หรือไม่ เพราะสงสารชาวบ้านเวลามีประกาศเสียงตามสายเขาจะวิ่งมาถามว่าเขาประกาศอะไร  
หรือจะต้องวิ่งมาตั้งหลักฟังจุดที่ได้ยินชัดเจน  ขอเพิ่มเติมเรื่องการติดตั้งเสียงตามสาย  ขอบคุณค่ะ
นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี
กระผม  นายอมร  แคล้วภัย  นายกเทศมนตรีตำบลทอนหงส์
เรื่องไฟฟ้าจำหน่ายสาย  ถนนนาพานทอง  ซอย ๑  อยู่ระหว่างดำเนินการส่งเงินอุดหนุนไปยังการไฟฟ้าจังหวัด และจะเร่งดำเนินการเพราะงบประมาณเข้ามาเพียงพอแล้ว



-
เรื่องเสียงตามสาย ตามที่คุณสยาม  นิลพัฒน์   และ   คุณสมบุญ  เดชทัพ
เสนออยู่ระหว่างดำเนินการซ่อมแซมและต่อไปถ้าจะเพิ่มจุดเสียงตามสายก็สามารถเพิ่มได้  แต่จะต้องดูคลื่นวิทยุด้วยว่าคลื่นของเราจะทำได้แค่ไหน   ถ้าคลื่นวิทยุมีเพียงพอและสัญญาณรับได้ก็คงไม่มีปัญหาอะไร ถ้าเป็นครุภัณฑ์จะต้องเข้าเทศบัญญัติงบประมาณรายจ่าย  กระผมจะดำเนินการต่อเพื่อพี่น้องประชาชนจะได้รับฟังข่าวสารอย่างชัดเจน  ขอบคุณครับ
/ นายสมิง.............
นายสมิง  รักขพันธ์
-
สมาชิกท่านใด  จะอภิปรายหรือแสดงความคิดเห็นอีกหรือไม่  ขอเชิญครับ...
ประธานสภาเทศบาล
หากไม่มีสมาชิกท่านใด  จะเสนอหรือแสดงความคิดเห็นแล้ว  กระผมขอขอบคุณ

ทุกท่าน  ขอปิดประชุม  ครับ


เลิกประชุมเวลา  ๑๑.๐๐  น.
(ลงชื่อ)         กาญดา  โกศัย       จนท.บริหารงานทั่วไป/ผู้บันทึกรายงานการประชุม 




 (นางสาวกาญดา  โกศัย)




(ลงชื่อ)       อรุณ  เกิดสมบัติ       เลขานุการสภาเทศบาล




  (นายอรุณ  เกิดสมบัติ)

(ลงชื่อ)       สุวิทย์  ไตรเมศ         ประธานกรรมการตรวจรายงานการประชุม
       

  (นายสุวิทย์  ไตรเมศ)




(ลงชื่อ)    ปรีชา  ยิ่งประสิทธิ์        กรรมการตรวจรายงานการประชุม



          (นายปรีชา  ยิ่งประสิทธิ์)

(ลงชื่อ)      อรุณ  เกิดสมบัติ         กรรมการตรวจรายงานการประชุม




 (นายอรุณ  เกิดสมบัติ)
(ลงชื่อ)    ภิรมย์  สูญกรรมรัตน์      กรรมการตรวจรายงานการประชุม



         (นายภิรมย์  สูญกรรมรัตน์)
(ลงชื่อ)     สมแสง  บุญคล่อง         กรรมการตรวจรายงานการประชุม



          (นายสมแสง  บุญคล่อง)
(ลงชื่อ)      สยาม  นิลพัฒน์           กรรมการตรวจรายงานการประชุม




 (นายสยาม  นิลพัฒน์)




(ลงชื่อ)     ปัญจรัศม์  เดชสุข          เลขานุการกรรมการตรวจรายงานการประชุม


        (นางสาวปัญจรัศม์  เดชสุข)
สภาเทศบาลได้รับรองรายงานการประชุมแล้ว 


 


เมื่อวันที่  ๒๕  เดือน ตุลาคม  พ.ศ.๒๕๕๖




(ลงชื่อ)       สมิง  รักขพันธ์     ประธานสภาเทศบาล



           (นายสมิง  รักขพันธ์)


